08251014 | Jaarboeke 2017 | Universiteit van Pretoria
08251014 Fakulteit Veeartsenykunde Duur van studie: 1 jaar Totale krediete: 180 Holm vesel Ekonomiese Vereniging | 7773033.ru - 7773033.ru
Bo Lindroos 070-696 53 40, Stefan Edin 073-070 34 40. E-pos: [email protected]
Artikels oor Holm Vesel op 7773033.ru
Jy kan ook 'n e-pos aan die bogenoemde inligting aan [email protected]
Ons sal voortdurend sit uit inligting, onder andere, op ons Facebook-blad en ander forums wat relevant is. Ons wil hê jy moet versprei en hierdie inligting te deel. Wil jy in kontak met ons te kry, kan u skryf aan ons e-pos adres [email protected] of bel iemand op die bord of ons korrespondente, kontakbesonderhede, sal ons later te voeg. Huis Davidtsz ontruim weens stakings | Solidariteit Helpende Hand
Geplaas op 11 Maart 2019
Die inwoners van Huis Davidtsz in Pretoria word onder die toesig van veiligheidswagte geskuif. Die tehuis is Vrydag tydelik gesluit na talle personeelstakings. Foto: Verskaf.
Hannes Noëth, besturende direkteur van Solidariteit Helpende Hand, het Vrydag gesê die bestuursraad van Huis Davidtsz het ná ’n lang vergadering met die Gautengse departemente van gesondheid en maatskaplike ontwikkeling Dinsdagmiddag gesamentlik besluit om in belang van die inwoners die diens by Huis Davidtsz tydelik op te skort en die bejaardes en verswakte volwassenes uit te plaas na ouetehuise van hulle keuse.
Spanning het weer verlede week by die tehuis uitgebreek toe werkers begin staak het. Hulle beweer daar is teenstrydighede met hul werkloosheidsversekering- en pensioenfonds, asook dienskontrakte.
Leonora Strydom, die tehuis se bestuurder vir die afgelope 43 jaar, hou egter voet by stuk dat al haar dokumente in plek is en dat die probleme by die tehuis ontstaan weens politieke inmengery of probleme by staatsinstansies.
Verswakte en bejaarde inwoners moes onder meer self die rol van verpleegkundiges oorgeneem het terwyl ander skottelgoed en vloere gewas het aangesien van die werkers by die tehuis, wat glo aan die EFF verbonde is, die inwoners weer aan hul eie lot oorgelaat het.
Die bestuursraad van Huis Davidtsz en verteenwoordigers van die departemente van gesondheid en maatskaplike ontwikkeling het vanoggend ’n dringende vergadering met sommige van die huisinwoners se familielede gehou en tydens die vergadering bevestig dat die tehuis tydelik ontruim gaan word tot die situasie met die werkers beredder is.
Die bestuursraad het aan die familielede die stappe en opsies van die ontruimingproses verduidelik en het onderneem om die families deur die tyd by te staan. Nagenoeg 11 tehuise in en om Pretoria is geïdentifiseer waarheen die inwoners geskuif kan word. Die bestuursraad het die familielede versoek om te help om ’n geskikte tehuis vir hul geliefdes te vind wat aan hul fisiese en finansiële behoeftes voldoen, of om hul geliefdes tydelik self te huisves. Die departement van maatskaplike ontwikkeling sal die inwoners skuif wat nie familielede het nie.
Die departement van gesondheid het onderneem dat elke inwoner deur ’n geneesheer ondersoek word en om mediese dokumente in plek te kry wat aan die inwoner se nuwe instelling oorhandig gaan word. Dié departement sal ook onder meer sorg dat inwoners met spesiale behoeftes met spesiale ambulanse na hul nuwe bestemming geneem word.
Strydom en Cas Weber, ŉ direksielid van die bestuursraad van Huis Davidtsz, het by die vergadering benadruk die besluit is nie ligtelik geneem nie, maar hulle het geen ander keuse gehad nie aangesien die bejaardes se welstand deur die stakers se optrede benadeel word.
Strydom het onderneem om al die familielede by te staan wat struikelblokke ervaar en deurlopend met die familielede oor die vordering te kommunikeer.
Sy het verder onderneem om so gou moontlik die situasie met die werkers te beredder. Weber het gesê as dit suksesvol is, sal Huis Davidtsz se gebou behoorlik opgeknap word voor sy deure weer oopgemaak gaan word. ’n Ander moontlikheid bestaan om die tehuis na ’n ander gebied in die stad te skuif of om dit permanent te sluit.
“Helpende Hand verwelkom dié besluit en sal die situasie steeds fyn monitor,” het Noëth Vrydag ná die aankondiging gesê.
“Sedert die spanning verlede jaar op 14 Maart begin het, moes Helpende Hand dikwels toetree om na die bejaardes om te sien en hulle te versorg. Ons is bly die twee departemente en Huis Davidtsz se bestuursraad kon ’n uitweg vind wat die bejaardes en verswaktes se welstand eerste stel en ons bedank hulle daarvoor,” het Noëth bygevoeg.
Oor bewerings van politieke inmengery by Huis Davidtsz en talle ander tehuise het Noëth gesê dit is iets waaroor Helpende Hand bekommerd is.
“Ons maatskaplike werkers ondersoek tans ŉ tendens waar politieke partye werknemers van ouetehuise en ander soortgelyke instellings beïnvloed. Onder hierdie inmenging dring werkers aan om in die raad van die tehuis te dien. As hulle in die onderskeie rade opgeneem word, vra hulle vir die finansiële state van die tehuis en dan word dit ŉ geldspeletjie en word bejaardes en gestremdes gebruik as die middelpunt van onderhandelinge, die wapen vir jou loongeskille. Die rade en bestuur moet eenvoudig geen politieke inmenging duld nie,” het hy afgesluit.
← Jagters plaas armoede in visier
Taknuus: Helpende Hand benodig komberse voor dié winter →